Vidurio Makedonijos periferija
Vidurio Makedonijos periferija (gr. Περιφέρεια Κεντρικής Μακεδονίας) – viena iš trylikos Graikijos periferijų (regionų), kurios sostinė – Salonikai. Tai – viena iš naujųjų Graikijos periferijų, suformuota 1987 m. iš didesnio Makedonijos administracinio regiono. Ši periferija yra antra pagal gyventojų skaičių Graikijoje (1 931 870 gyv.). Vidurio Makedonijos periferijos administracijos būstinė yra rytinėje Salonikų dalyje, Taki Ekonomidi prospekte. Centrinės Makedonijos periferija ribojasi: šiaurėje – su Šiaurės Makedonija šiaurės rytuose – su Bulgarija rytuose – su Rytų Makedonijos ir Trakijos periferija pietryčiuose – su Šiaurės Egėjo periferija ir Egėjo jūra pietuose – su Tesalijos periferija vakaruose – su Vakarų Makedonijos periferija